b'\n_START_ARTICLE_\nMercedes-Benz S-sarja (W221)\n_START_PARAGRAPH_\nMercedes-Benz W221 on Mercedeksen S-sarjan viides sukupolvi. W221 esiteltiin syksyll\xc3\xa4 2005 ja sen valmistus p\xc3\xa4\xc3\xa4ttyi vuonna 2014. Se on modernimpi ja kuin edelt\xc3\xa4j\xc3\xa4ns\xc3\xa4 W220, autossa on v\xc3\xa4h\xc3\xa4n vaikutteita Maybachista. W221 on edelt\xc3\xa4j\xc3\xa4\xc3\xa4ns\xc3\xa4 verrattuna hiukan suurempi.\n_START_SECTION_\nYleist\xc3\xa4\n_START_PARAGRAPH_\nJokaisesta mallista valmistettiin my\xc3\xb6s pidemp\xc3\xa4\xc3\xa4 Lang-mallia, jos normaalin mallin jalkatilat ovat asiakkaan makuun liian lyhyet tai vaatimattomat. Lang-mallissa on 13 sentti\xc3\xa4 pidempi jalkatila takapenkill\xc3\xa4. Lang-mallissa takaistuimet ovat s\xc3\xa4hk\xc3\xb6s\xc3\xa4\xc3\xa4t\xc3\xb6iset. S600- ja S65 AMG -mallit olivat saatavana vain Lang-malleina. Mercedes tarjoaa suurimpaan osaan autoista valinnaisena my\xc3\xb6s 4Matic-nelivedon. Auton varusteita ovat mm. Airmatic-ilmajousitus, ESP-ajonvakautus, ajamista helpottava Night View Assist, vaaratilanteita ennakoiva Pre-Safe-j\xc3\xa4rjestelm\xc3\xa4, GPS-satelliittinavigointi, 14 kaiuttimen \xc3\xa4\xc3\xa4nentoistoj\xc3\xa4rjestelm\xc3\xa4, ilmastoidut ja l\xc3\xa4mmitetyt istuimet sek\xc3\xa4 COMAND-k\xc3\xa4ytt\xc3\xb6j\xc3\xa4rjestelm\xc3\xa4. W221:n seuraaja on Mercedes-Benz W222.'